PolyAgent/wiki_georgian_en_parallel_20231101 huggingface dataset:
ხოვლის კოშკი-სამრეკლო

ხოვლის კოშკი-სამრეკლო — არქიტექტურული ძეგლი კასპის მუნიციპალიტეტის სოფელ ხოვლში ჯავახიშვილების უბანში. თარიღდება გვიანდელი ფეოდალური ხანით. კოშკები და სამრეკლო დაშენებულია მოგვიანებით. კოშკი ცილინდრულია (დიამ. 5,6 მ),სამსართულიანი, ნაგებია რიყისა და ნატეხი ქვით. დაზიანებულია: ჩანგრეულია სართულშუა გადახურვა. კოშკში შესასვლელი მეორე სართულზეა. პირველი სართული ყრუა, მის კედლებზე ორი სწორკუთხა ნიშია. მე-2 სართულზე ერთი წრიური ნიში და 6 სათოფურია, მესამეზე - 4 სწორკუთხა ნიში და 6 სათოფური. ყველაზე სათოფური სწორკუთხაა, გადახურულია არქიტავრით. აგურისა და რიყის ქვის შერეული წყობით ამოყვანილი სამრეკლოს თაღები საკმაოდ მასიურ რვა სვეტს ეყრდნობა და გადახურულია ხის კონსტრუქციებზე მოწყობილი თუნუქის პირამიდული სახურავით (დაზიანებულია).
ლიტერატურა
კასპის მუნიციპალიტეტის არქიტექტურული ძეგლები
კასპის მუნიციპალიტეტის კოშკები
გუსტასიბი

გუსტასიბი — ქალაქის დიდმოხელე, მეტროლოგიური და საპოლიციო ზედამხედველი თბილისის ბაზრებში. ფუნქციურად გუსტასიბის შეესატყვისებოდა ძველი ქართველი ნაცვლის ინსტიტუტს. არსებული მასალის საფუძველზე საგუსტასიბო გამოსაღების კონკრეტული შინაარსის დადგენა ვერ ხერხდება.
ლიტერატურა
თბილისის ისტორია
კავთისხევის აკლდამა

კავთისხევის აკლდამა — აკლდამა საქართველოში, კასპის მუნიციპალიტეტის სოფელ კავთისხევის მონასელიანთ უბანში, მდინარე კავთურის მარჯვენა ნაპირზე, თამარ დედოფლის გორაზე. თარიღდება XVI-XVIII საუკუნეებით. აღმოაჩინეს 1963 წელს მიწის სამუშაოების დროს.
აკლდამა შედგება კლდის ქვითა და ბრტყელი აგურით ნაგები საკნისა და დრომოსისაგან. დრომოსი საკანს უკავშირდება აღმოსავლეთიდან ისრულ-თაღიანი შესასვლელითა და ოთხსაფეხურიანი კიბით. საკნის (2,85 X 2,27 მ, სიმაღლე 3 მ) კუთხეებში 1,4 მ სიმაღლეზე აგურით გადაყვანილია ისრული ტრომპები; აქედან იწყება აგურის წრიულგუმბათოვანი, სფერული გადახურვა. გუმბათს ზემოდან ადევს ფილაქვები, შემდეგ ქვის გროვა და მიწაყრილი. საკნისა და დრომოსის კედლები დუღებზეა ამოყვანილი. კედლებიც და იატაკიც კირითაა შელესილი. საკნის სამხრეთ და დასავლეთ კედლების ზედა ნაწილებში დაყოლებულია შიგნით დაქანებული თიხის მილები. მათი გარე ნაწილი დახშულია. მილების დანიშნულება გაურკვეველია. აკლდამაში არეულად ეყარა ადამიანის ძვლები, რაც იმას ადასტურებს, რომ იგი ადრევე გაუძარცვიათ. აკლდამის არქიტექტურაში შეინიშნება XVI-XVIII საუკუნეების ქართლ-კახეთის უმრავლეს ნაგებობებისათვის დამახასიათებელი ტიპური ნიშნები.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ჯორბენაძე ბ., აკლდამა სოფ. კავთურაში, ძეგლის მეგობარი, 1970, გვ. 68-71
რესურსები ინტერნეტში
აკლდამა სოფელ კავთისხევში
კასპის მუნიციპალიტეტის არქეოლოგიური ძეგლები
ლუდომანია

ლუდომანია (აზარტულ თამაშებზე დამოკიდებულება) — აზარტული თამაშის გაგრძელების დაუძლეველი სურვილი, მიუხედავად შესაძლო ნეგატიური და დამღუპველი შედეგისა. თამაშზე დამოკიდებულება ზიანს აყენებს ძირითადად მოთამაშეს და შეიძლება არ ჰქონდეს გავლენა მის საქციელზე. მოთამაშის გარკვეული ზღვრის გადასვლის შემდეგ დამოკიდებულება შეიძლება ჩაითვალოს მკაცრი კლინიკურ პათოლოგიად. პათოლოგიურმა დამოკიდებულებამ შეიძლება შეიწიროს როგორც საზოგადოებრივი სტატუსი ასევე ოჯახი.
DSM-5–ის მიხედვით, ლუდომანია კლასიფიცირდება როგორც დამოკიდებულებითი აშლილობა. ამერიკელ ფსიქიატრთა ასოციაცია დიდი ხნის განმავლობაში მიიჩნევდა, რომ ეს იყო იმპულსის კონტროლის დარღვევა და არა დამოკიდებულება.
რესურსები ინტერნეტში
Gamblers Anonymous
National Council on Problem Gambling
Gambler's Help Southern - Australia
National Center for Responsible Gaming
Know the Odds Gambling Resources
Contributions of Mathematics in Problem Gambling
სქოლიო
ფსიქიატრია
რეხილი

რეხილი — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის უროლა-კოსტის კომარკის შემადგენლობაში. ფართობი — 32,46 კმ². მოსახლეობა — 578 კაცი (2020 წ.).
იხილეთ აგრეთვე
გიპუსკოის მუნიციპალიტეტები
რესურსები ინტერნეტში
რეხილის მუნიციპალიტეტის ოფიციალური საიტი
სქოლიო
გიპუსკოის მუნიციპალიტეტები
გიპუსკოის ქალაქები
საბირქენდი (მრავალმნიშვნელოვანი)

საბირქენდი (მრავალმნიშვნელოვანი)
საბირქენდი შეიძლება აღნიშნავდეს:
საბირქენდი — სოფელი საქართველოში, ქვემო ქართლის მხარის მარნეულის მუნიციპალიტეტში
საბირქენდი — სოფელი აზერბაიჯანში, ორდუბადის რაიონში
საბირქენდი — სოფელი აზერბაიჯანში, შამქორის რაიონში
Lasioglossum rupestre

Lasioglossum rupestre — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1984 წელს.
იხილეთ აგრეთვე
Lasioglossum-ის სახეობების სია
სქოლიო
rupestre
თამაზ დიასამიძე

თამაზ დიასამიძე (დ. 2 ივნისი, 1959, ჩანჩხალო, შუახევის რაიონი) — ქართველი ისტორიკოსი, მეცნიერი, პედაგოგი, პოლიტიკოსი.
1981 წელს დაამთავრა ბათუმის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი ისტორია-გერმანული ენის სპეციალობით და 1989 წელს ივანე ჯავახიშვილის სახელობის ისტორიის, არქეოლოგოგიისა და ეთნოგრაფიის ინსტიტუტის ასპირანტურა.
1981-1983 წლებში მსახურობდა საბჭოთა არმიის სამხედრო-საჰაერო ძალები, რიგითად. 1983 წელს იყო აჭარის თევზჭერის სამმართველო, ოპერატორის თანაშემწე. 1983-1984 წლებში იყო აჭარის პოლიგრაფიული გაერთიანება, დამხმარე მუშა. 1984-1985 წლებში იყო საქართველოს მეცნიერებათა აკადემიის ბათუმის ნიკოლოზ ბერძენიშვილის სახელობის სამეცნიერო-კვლევითი ინსტიტუტში უფროსი ლაბორანტი. 1985-1986 წლებში იყო აჭარის საარქივო სამმართველოს განსაკუთრებულ საქმეთა რესტავრატორი, აჭარის არქიტექტურის სამეცნიერო-კვლევითი მუზეუმის მეთვალყურე, სახელმწიფო მუზეუმის მეცნიერ–თანამშრომელი. 1990-1991 წლებში იყო საქართველოს რესპუბლიკის უზენაესი საბჭოს წევრი: ბათუმის საარჩევნო ოლქიდან, სახელმწიფო საბჭოს წევრი (1992). 1989-1995 წლებში იყო საქართველოს მეცნიერებათა აკადემიის ბათუმის სამეცნიერო-კვლევითი ინსტიტუტის, უმცროსი მეცნიერ-თანამშრომელი, მეცნიერ-მუშაკი. 1992-1995 წლებში იყო საქართველოს მე-3 მოწვევის პარლამენტის წევრი პროპორციული წესით, N 10 საარჩევნო ოლქი, საარჩევნო ბლოკი: „11 ოქტომბერი“. 1993-1995 წლებში გამოსცემდა და რედაქტორობდა დამოუკიდებელ საზოგადოებრივ-პოლიტიკურ გაზეთებს: „საქართველოს კარიბჭე“ და „თავისუფალი სიტყვა“. 1996-2000 წლებში იყო „განვითარებისა და თანამშრომლობის ცენტრის“ რეგიონული კვლევების პროგრამის ხელმძღვანელი. 2000-2004 წლებში იყო კავშირი — „რეგიონალიზმის კვლევის ცენტრის“ ხელმძღვანელი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “, იურიდიულ საკითხთა კომიტეტის წევრი. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „ერთიანი ნაციონალური მოძრაობა - გამარჯვებული საქართველოსთვის“, აგრარულ საკითხთა კომიტეტის და იურიდიულ საკითხთა კომიტეტის წევრი.
რესურსები ინტერნეტში
თამაზ დიასამიძე — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევის უზენაესი საბჭო)
დაბადებული 2 ივნისი
დაბადებული 1959
საქართველოს რესპუბლიკის I მოწვევის უზენაესი საბჭოს წევრები
საქართველოს III მოწვევის პარლამენტის წევრები
საქართველოს VI მოწვევის პარლამენტის წევრები
საქართველოს VII მოწვევის პარლამენტის წევრები
შუახევის მუნიციპალიტეტში დაბადებულები
თამაზ
ბათუმის სახელმწიფო პედაგოგიური ინსტიტუტის კურსდამთავრებულები
Perkhuli

Perkhuli is a Georgian predominantly male folk round dance. Of at least 20 versions of the dance, "multi-level" perkhuli is one of the most popular forms, performed by a group of dancers standing on the other group's shoulders, with music in 3/4 time. Another version of perkhuli consists of slow and fast rounds, danced to music in 4/4 time. The northwestern mountainous region of Svaneti is particularly rich in the perkhuli repertoire.
The dance was inscribed on the Intangible Cultural Heritage of Georgia list in 2013.
See also
Georgian dance
References
Dances of Georgia (country)
Kumlukoz, Posof

Kumlukoz, Posof
Kumlukoz is a village in the Posof District, Ardahan Province, Turkey. Its population is 97 (2021).
References
Villages in Posof District
არაბჯაბირლი-ბალადიიაზი

არაბჯაბირლი-ბალადიიაზი — მუნიციპალიტეტი აზერბაიჯანში, გოქჩაის რაიონში. მოსახლეობის რაოდენობა — 3 839კაცი.
რესურსები ინტერნეტში
გოქჩაის რაიონის სოფლები
ჰანს ლამერსი

ჰანს ლამერსი (დ. 27 მაისი, 1879, ლიუბლინეცი, ზემო სილეზია — გ. 4 იანვარი, 1962, დიუსელდორფი, გფრ) — გერმანელი პოლიტიკოსი. მესამე რაიხში იკავებდა იმპერიული კანცელარიის ხელმძღვანელის პოსტს (1933–1937), იყო რაიხსმინისტრი პორტფელის გარეშე (1937–1944) და შუცშტაფელის ობერგრუპენფიურერი.
რესურსები ინტერნეტში
ბიოგრაფია „ქრონოსზე“
დაბადებული 27 მაისი
დაბადებული 1879
გარდაცვლილი 4 იანვარი
გარდაცვლილი 1962
ნაცისტური გერმანიის პოლიტიკური მოღვაწეები
ნაცისტური პარტიის წევრები
1627

1627
მოვლენები
დაიბადნენ
იანვარი
25 იანვარი : რობერტ ბოილი — ანგლო-ირლანდიელი ქიმიკოსი და ფიზიკოსი. (გ. 1691)
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ადრიანე – ატრიარქი მოსკოვისა და სრულიად რუსეთისა.
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ფუენლაბრადა-დე-ლოს-მონტესი

ფუენლაბრადა-დე-ლოს-მონტესი — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ლა-სიბერიის კომარკის შემადგენლობაში. ფართობი — 191
კმ². მოსახლეობა — 1811 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
ფუენლაბრადა-დე-ლოს-მონტესის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
ანასტასიევკის ღვთისმშობლის კვართის ეკლესია

ანასტასიევკის ღვთისმშობლის კვართის ეკლესია — მართლმადიდებლური ტაძარი მატვეევო-კურგანის რაიონის სოფელ ანასტასიევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1824 წელს.
ეკლესიის მისამართი: რუსეთი, როსტოვის ოლქი, მატვეევო-კურგანის რაიონი, სოფელი ანასტასიევკა, ოქტომბრის ქუჩა.
ისტორია
1818 წლიდან სოფელ ანასტასიევკაში არსებობდა ხის სამლოცველო სახლი, რომელიც ნაკურთხი იყო ღვთისმშობლის კვართის სახელზე.
1823 წელს, 1812 წლის საფრანგეთ-რუსეთის ომის მონაწილე გენერალ-ლეიტენანტ ადრიან დენისოვის ფინანსებით და მის მიერ გადაცემულ მიწის ნაკვეთზე დაიწყო ქვის ეკლესიის მშენებლობა, რომელსაც ჰქონდა სამრეკლო და ქვის მესერი. ეკლესია კვლავ ღვთისმშობლის კვართის სახელზე იყო აგებული. მისი მშენებლობა დასრულდა 1824 წელს.
1937 წელს ეკლესიის შენობა და მისი მიმდებარე ტერიტორია ჩამოართვეს მრევლს და გადასცეს სახელმწიფოს. დიდი ხნის განმავლობაში მსახურება არ მიმდინარეობდა. ეკლესიის შენობა გამოიყენებოდა ჯერ კლუბად, შემდეგ კი სპორტულ დარბაზად.
1999 წელს ეკლესია გაარემონტეს და აღადგინეს. ამავე დროიდან ეკლესიაში რეგულარულად მიმდინარეობდა ღვთისმსახურება. 2009 წელს ეკლესიისათვის შეიძინეს საეკლესიო ჭურჭელი და ხატები. ეკლესიას დაუყენეს მეტალოპლასტმასის ფანჯრები.
2014 წელს ეკლესიის დიდი ნაწილი გაარემონტა კოლმეურნეობა „სამშობლომ“. ეკლესიას აქვს ლურჯად შეღებილი გუმბათი, აგურის კარიბჭე მეტალის კარით.
2015 წლის 1 ნოემბერს როსტოვისა და ნოვოჩერკასკის მიტროპოლიტმა მერკურმა აკურთხა აღდგენილი ეკლესია და აღავლინა საღვთო ლიტურგია. მიტროპოლიტმა ეკლესიას საჩუქრად გადასცა დონის ღვთისმშობლის ხატი.
ეკლესიის წინამძღვარია სერგეი მიტასოვი.
რესურსები ინტერნეტში
Анастасиевка. Церковь Покрова Пресвятой Богородицы.
Глава Донской митрополии митрополит Ростовский и Новочеркасский Меркурий совершил Великое освящение восстановленного храма Покрова Пресвятой Богородицы. Официальный сайт Ростовской-на-Дону епархии Дон православный.
Церковь Покрова Пресвятой Богородицы. Отец Геннадий.
სქოლიო
როსტოვის ოლქის ეკლესიები
მაქს ადლერი

მაქს ადლერი (დ. 15 იანვარი, 1873, ვენა — გ. 28 ივნისი, 1937, ვენა) — ავსტრიელი ფილოსოფოსი, ავსტრომარქსიზმისა და ნეოკანტიანური რევიზიონიზმის ერთ-ერთი მთავარი წარმომადგენელი. ვენის უნივერსიტეტის პროფესორი. „Marx-Studen”-ის გამომცემელი (რ.გილფერდინგთან ერთად).
განიხილავდა რა კანტის „საგანს თავისთავად” ნეოკანტიანიზმის ხედვით, იგი აქტიურად იბრძოდა ასახვის მატერიალისტური თეორიის წინააღმდეგ. სიტყვით აღიარებდა რა დიალექტიკურ მეთოდს, ადლერმა ის აქცია („ფიზიკური იდეალიზმის” მოთხოვნათა შესაბამისად) რელიატივურ მოძღვრებად პროცესთა შესახებ, რომელიც ყოველი არსებულის ფუნქციურ კავშირამდე და მოვლენათა შორის მიმართებამდე დადიოდა, რომელშიც „უკვე ადგილიც კი აღარ რჩებოდა მატერიალური სუბსტანციისათვის”.
ადლერი ცდილობდა დაესაბუთებინა, რომ მარქსიზმის კლასიკოსების მიერ ისტორიის მატერიალისტურ გაგებას საერთო არაფერი ჰქონდა საერთო ფილოსოფიურ მატერიალიზმთან და თავისთავად წარმოადგენდა მხოლოდ ისტორიულ პოზიტივიზმს („სოციალური ცდის თეორიას”). „სოციალურს” ადლერი განიხილავდა როგორც აღქმის განსაკუთრებულ ფორმას, არსებითს ჩვენი შემეცნებისათვის, რომელიც გამომდინარეობდა საზოგადოების ყოფიერებისა და ცნობიერების იგივეობის იდეალისტური პრინციპიდან.
იგი საწარმოო ურთიერთობებს განიხილავდა, როგორც „სულიერი ცხოვრების მოვლენას”. მისი ფილოსოფიური რევიზიონიზმი იყო რევიზიონიზმის თეორიის დაფუძნების მცდელობა. პირველი მსოფლიო ომის დროს იყო „მემარცხენე” ოპოზიციის ლიდერი. აქტიურად იბრძოდა ფაშიზმის წინააღმდეგ. მსჯელობდა ოპორტუნისტული ტაქტიკის სავალალო, დამღუპველ შედეგებზე.
ლიტერატურა
უნივერსალური ენციკლოპედიური ცნობარი, გამომცემლობა „აი ია”, ტ.2, თბ, 2008 წ.
დაბადებული 15 იანვარი
დაბადებული 1873
გარდაცვლილი 28 ივნისი
გარდაცვლილი 1937
ავსტრიელი მარქსისტები
ავსტრიელი ფილოსოფოსები
A Virgin Compilation

A Virgin Compilation — ინგლისელი მულტი-ინსტრუმენტალისტ მაიკ ოლდფილდის კომპილაციური ალბომი. იგი გამოიცა Virgin Records-ის მიერ 1987 წელს.
სიმღერების სია
„Magic Touch“ (მაქს ბეიკონი) – 4:13
Magic Touch (შემოკლებული) (მაქს ბეიკონი) – 3:35
„Tubular Bells“ (შემოკლებული) – 3:18
„Family Man“ – 3:46
„Flying Start“ – 3:36
„Moonlight Shadow“ – 3:37
„Shadow on the Wall“ (12" ვერსია) – 5:08
„Five Miles Out“ – 4:17
„Etude“ – 3:05
Jungle Gardenia – 2:43
North Point – 3:31
სქოლიო
მაიკ ოლდფილდის კომპილაციური ალბომები
1987 წლის კომპილაციური ალბომები
Virgin Records-ის კომპილაციური ალბომები
სამოჭალოს წმინდა გიორგის ეკლესია

სამოჭალოს წმინდა გიორგის ეკლესია — არქიტექტურული ძეგლი კასპის მუნიციპალიტეტის ტერიტორიაზე, რკონის კომპლექსის აღმოსავლეთით, 2 კმ-ზე, ნასოფლარ სამოჭალოზე. თარიღდება განვითარებული ფეოდალური ხანით.
ეკლესია დარბაზულია (8,5X5,4 მ), ნაგებია ნატეხი ქვით. დაზიანებულია: ჩაქცეულია კამაროვანი გადახურვა და კონქი. შესასვლელი სამხრეთი კედლის დასავლეთ ნაწილშია, კარის ღიობი გადახურულია ტიმპანით, რომელიც შიგნიდან და გარედან თაღითაა მოჩარჩოებული. აფსიდის ღერძზე თაღოვანი სარკმელია, მის ორივე მხარეს — მცირე ზომის სწორკუთხა ნიშები. სამხრეთი კედლის აღმოსავლეთ ნაწილში ერთი თაღოვანი სარკმელია, რომლის ქვეშ სატრაპეზო ქვა დგას. გრძივი კედლები და კამარა პილასტრებითა და მათზე გადაყვანილი საბჯენი თაღით ორ თანაბარ ნაწილად იყოფა. პილასტრებს ერთ ქვაში კვეთილი თაროსებრი კაპიტელები აქვთ.
მოხატულობა
ინტერიერი შელესილი და მოხატული ყოფილა. მოხატულობის შემორჩენილი ფრაგმენტები თარიღდება XII საუკუნის დასასრულით. საკურთხევლის მოხატულობა ორ რეგისტრად იყო დაყოფილი. კონქში შემორჩენილია ვედრების კომპოზიციის ქვედა ნაწილი: მაცხოვრის შიშველი ფეხი, შვიდქიმიანი ვარსკვლავებით მორთული მოწითალო-ყავისფერი ფეხსადგამი, ორი ექვსფრთედი, იოანე ნათლისმცემლის გამოსახულების ნაწილი და მწვანე ფერის მიწა. კონქის კომპოზიცია შემოსაზღვრულია კიბისებრი ორნამენტით. ქვედა რეგისტრში ეკლესიის მამებია წარმოდგენილი. ამავე რეგისტრის სამხრეთ კიდეში შემონახულია დიაკვნის გამოსახულება. მას ოდნავ მოხრილი გრძელი წარბები, თხელი ცხვირი, პატარა ბაგეები და ფართოდ გახელილი დიდი თვალები აქვს. ამ რეგისტრის სამხრეთ ნაწილში ოთხი ფიგურაა. ჩრდილოეთით მხოლოდ ერთი წმინდანის მცირე ნაწილი გაირჩევა. ფრონტალურად წარმოდგენილი წმინდანები მსუბუქი თაღნარითაა მოჩარჩოებული. საკურთხევლის სარკმლის წირთხლები შემკულია მცენარეული ორნამენტით (ყულფით გადაბმული წრეები შიგ ჩახატული ყვავილებით). სარკმლის ქვემოთ ჯვარია გამოსახული. მხატვრობა დასრულუბულია კიბისებრი ორნამენტით. სამხრეთი კედლის აღმოსავლეთ მონაკვეთზე სწორკუთხა ჩარჩოში მოქცეული წმ. დედათა წელზედა ფიგურებია. წმინდანებს სხვადასხვა ფერის (მოწითალო-ყავისფერი, ყვითელი) შარავანდები აქვთ, რაც ქართული მონუმენტური მხატვრობის ძეგლებში ჯერ კიდევ XI საუკუნიდან გვხვდება. ამავე კედლის დასავლეთ მონაკვეთზე, შესასვლელის თავზე გაირჩევა მცირე ზომის ფიგურა და მისი წითელი ფეხსაცმელი. შესასვლელის დასავლეთით, წმ. მეომრების მონუმენტურ ფიგურებს ორი რეგისტრის მთელი სიმაღლე უჭირავთ. ორნამენტი, რომელიც მათი ჩაცმულობის ცალკეულ ნაწილებს ამკობს, შესრულების მაღალი პროფესიონალიზმით ხასიათდება. სარკმლის წირთხლებზე მოცემული მცენარეული ორნამენტი იმეორებს საკურთხევლის სარკმლის სახეებს. ჩრდილოეთ კედელზე ასახულია წმ. გიორგის მიერ მეფის ასულის გველეშაპისაგან დახსნის სცენა. ჩანს პირდაღებული გველეშაპის თავი კისერზე გამობმული თოკით, ცხენის ფლოქვი, წმინდანის სამოსის ნაწილი და მარჯვნივ ორი ხელაპყრობილი ფიგურა. მოხატულობის კოლორიტში გაბატონებულია მოწითალო-აგურისფერი, ღია ზურმუხტისფერი-მწვანე, ოქროსფერი ოქრა, მოწითალო-ყავისფერი. ორნამენტებისათვის გამოყენებულია აგრეთვე ნაცრისფერი და მუქი ლურჯი საღებავები.
ეკლესიის სამხრეთ ფასადის აღმოსავლეთ კუთხეში შემორჩენილია პროფილირებული ლავგარდნის ქვა.
ლიტერატურა
კასპის მუნიციპალიტეტის ტაძრები
440

440
მოვლენები
რომის პაპი გახდა ლეო I.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
17 თებერვალი: მესროპ მაშტოცი — სომეხი სწავლული, სომხური ანბანის შემქმნელი (დ. 361)
მარტი
აპრილი
მაისი
ივნისი
ივლისი
აგვისტო
19 აგვისტო: სიქსტუს III — რომის პაპი (დ. უცნობია)
სექტემბერი
ოქტომბერი
ნოემბერი
დეკემბერი
თარიღი უცნობია
In Stereo

In Stereo — ჯგუფ Bomfunk MC's-ის სადებიუტო სტუდიური ალბომი. გამოვიდა 1999 წელს. დისკი გამოსცა ლეიბლმა Sony Music Finland/Epidrome. სინგლის "Freestyler" წარმატების გამო ალბომი მოხვდა ფინეთის ჩარტში, სადაც 69 კვირა იმყოფებოდა. რამდენიმე ქვეყნის ჩარტში იგი #1 იყო.
სიმღერების სია
სქოლიო
Bomfunk MC's-ის ალბომები
1999 წლის სადებიუტო ალბომები
Sony Music Finland-ის ალბომები
შაპური

შაპური — მუნიციპალიტეტი ბრაზილიაში, აკრის შტატში. მიეკუთვნება ვადი-დუ-აკრის მეზორეგიონს.
2007 წლის მონაცემებით, მოსახლეობა 14 314 ადამიანს შეადგენდა. ფართობი 5 251 კმ²-ია. მოსახლეობის სიმჭიდროვე 2.7 კმ²-ზე.
რესურსები ინტერნეტში
Resultado para prefeito nas eleições 2012 em todo o Acre.
აკრის შტატის მუნიციპალიტეტები‎
გუსარკინო

გუსარკინო — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 44 ადამიანი. რაიონულ ცენტრ ბელებეიდან დაშორებულია 30 კილომეტრით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (100 %).
რესურსები ინტერნეტში
Совет муниципальных образований Республики Башкортостан.
სქოლიო
ბელებეის რაიონის სოფლები
Camponotus lespesii lespesii

Camponotus lespesii lespesii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
Dranda Cathedral

Dranda Cathedral is a Georgian Orthodox Cathedral located in , in the Gulripshi District of the de facto independent Republic of Abkhazia, internationally recognised to constitute a part of Georgia.
According to the Roman historian Procopius of Caesarea, in 551 emperor Justinian I built a temple in these environs; this is believed by some to have been what is now the cathedral in Dranda. In the Georgian Orthodox Catholicate of Abkhazia, Dranda was the seat of a bishop.
There has been some restoration on the exterior walls of the structure and roof, covering with stucco much of the original brick architecture that was once visible. Small portions may still be seen in what was intentionally left untouched.
Gallery
References
External links
Photographs and background information
Orthodox cathedrals in Abkhazia
Georgian Orthodox cathedrals in Georgia (country)
6th-century churches
Immovable Cultural Monuments of National Significance of Georgia
ერუხანი

ერუხანი
იერვანტ სარმახეშხანლიანი — სომეხი მწერალი, რომელიც მოღვაწეობდა მე-19 საუკუნის ბოლოსა და მე-20 საუკუნის დასაწყისში. დააპატიმრა, აწამა და მოკლა თურქეთის ხელისუფლებამ, სომხების გენოციდის დროს.
ბიოგრაფია
მისი სამწერლო სახელი ერუხანია. დაიბადა 1870 წელს ქალაქ კონსტანტინოპოლში (სტამბოლი). მან ბავშვობაში განათლება მიიღო ნერსესიანის დაწესებულებაში. ერუხანმა თავისი ერთ -ერთი იუმორისტული პერსონაჟი რომანში უფლის ასული (სომხ. Ամիրային Աղჯիկը) სკოლის დირექტორზე: კონსტანტინე აბანტარანეზე დაყრდნობით შექმნა. როგორც სტუდენტი, ერუხანი ზარმაცი და სუსტი სტუდენტი იყო. მას განსაკუთრებული ზიზღი ჰქონდა მათემატიკისადმი და ამბობდა, რომ პირველი ადამიანები, ვინც მას სძულდა მის ცხოვრებაში, იყვნენ მათემატიკის მასწავლებლები.
1886 წელს, ერუხანის მამამ აიძულა მას, რომ კარიერა მედიცინის სფეროში გაეგრძელებინა, მაგრამ ოჯახის მეგობარმა დაარწმუნა, რომ მისი ვაჟი ჩაეწერა ახლად გახსნილ ცენტრალურ კოლეჯში. ერუხანი ჩაირიცხა სკოლაში, მაგრამ მან ვერ შეძლო პირველი კლასის მოსწავლე ყოფილიყო. ბედის ირონიით, ის სომხურ ლიტერატურაშიც კი უღიმღამო იყო. ერუხანი ავად გახდა წლის ბოლოს გამოცდის სესიის დროს და ვერ შეძლო გამოცდების დაწერა. მან მოგვიანებით დატოვა კოლეჯი.
იმის გამო რომ მისი ოჯახი ღარიბულად ცხოვრობდა, იძულებული გახდა რომ სამუშაო მოეძებნა. ის ერთი კვირა მუშაობდა მოვაჭრესთან ერთად, თუმცა შემდეგ სამსახურიდან გაანთავისუფლეს. მომდევნო ორი წლის განმავლობაში, ერუხანმა თავი მიუძღვნა სხვადასხვა ევროპელი და სომეხი მწერლების რომანების კითხვას, ის ასევე ფლობდა ფრანგულ ენას. შემდეგ ის შეუერთდა გაზეთ აღმოსავლეთის რედაქტორ ჯგუფს, როგორც მთარგმნელი. მან საბოლოოდ დაიწყო წერა, ხოლო მისი ნიჭი შენიშნა დიდმა სომეხმა მწერლებმა, ზოჰრაბიმ და არფიარ არფიარიანმა. ერუხანმა განაგრძო თავისი ნაწერების გამოქვეყნება ჟურნალებში, აღმოსავლეთი და მასისი.
1896 წელს, ჰამიდური ხოცვა-ჟლეტის დროს, ერუხანი ბევრ სხვა სომეხ ინტელექტუალთან ერთად ქვეყნიდან გაიქცა. ის დასახლდა ბულგარეთში, სადაც წერდა გაზეთ „შავიღში“ და მუშაობდა მასწავლებლად. 1904 წელს ერუხანი გადავიდა ეგვიპტეში, სადაც იგი გახდა გაზეთის „სინათლის მომტანის“ რედაქტორი. 1905 წელს იგი დაქორწინდა ერთ-ერთ მის ყოფილ მოსწავლეზე.
ერუხიანის ნაწარმოები, Lord's Daughter არის ალბათ ერთ-ერთი საუკეთესო ნაწარმოები დასავლეთ სომხურ ლიტერატურაში. ავტორი წერს ტრაგედიას კონსტანტინოპოლში მცხოვრები სომხების ორი კლასის უთანასწორობის შესახებ.
ერუხანს დაწერილი აქვს მრავალი მოთხრობა, სადაც აღწერილია მეთევზეების, მეხანძრეების და მეკარეების მძიმე, მაგრამ მარტივი ცხოვრება. ეს ნამუშევრები შეიკრიბა და გამოქვეყნდა პარიზში, 1942 წელს. გარდა ამისა, სხვადასხვა გაზეთებში უამრავი სტატია აქვს გამოქვეყნებული.
ერუხანი 1908 წელს დაბრუნდა კონსტანტინოპოლში. ხუთი წლის შემდეგ ის საცხოვრებლად გადავიდა ხარბერდში, სადაც გახდა ადგილობრივი სკოლის ადმინისტრატორი. 1915 წლის 24 აპრილს დაიწყო სომეხთა გენოციდი. ერუხანი, მღვდელთან ერთად, დააპატიმრეს და ციხეში ჩასვეს. მათ მრავალი დღის განმავლობაში აწამებდნენ, ხოლო შემდეგ თურქმა ჯარისკაცებმა ისინი ქალაქგარეთ დახვრიტეს.
ლიტერატურა
სომხურიდან თარგმნილი: Ardi հայական գրականութիւն Բ հատոր, [თანამედროვე სომხური ლიტერატურა ტომი II], 2002, გვ. 154 - 158.
სქოლიო
გარდაცვლილი 1915
დაბადებული 1870
სომეხი მწერლები
ოსმალეთის იმპერიის მწერლები
XIX საუკუნის მწერლები
XX საუკუნის მწერლები
ერმალოზ მამულია

ერმალოზ მამულია
ერმალოზ ივანეს ძე მამულია (დ. ძველი სტილით [31 იანვარი], ახალი სტილით [13 თებერვალი], 1909, სოფელი ფოცხო, ახლანდელი სენაკის მუნიციპალიტეტი) — ქართველი გეოდეზისტი, საქართველოს სსრ დამსახურებული ინჟინერი (1961 წლიდან). 1933 წელს დაამთავრა მოსკოვის გეოდეზიური ინსტიტუტი. 1951 წლამდე მუშაობდა მოსკოვის მეტროპოლიტენისა და შავიზღვისპირა რკინიგზის მაგისტრალის გვირაბების მშენებლობაზე. 1951-68 წლებში იყო „თბილგვირაბმშენის“ სამმართველოს მთავარი მარკშაიდერი. სსრკ-ში პირველი უნიკალური ახალი ათონის მღვიმის კომპლექსის შექმნისათვის მეცნიერთა და მშენებელთა ჯგუფთან ერთად 1977 წელს მიენიჭა სსრკ სახელმწიფო პრემია. დაჯილდოებულია შრომის წითელი დროშის ორდენითა და მედლებით.
ლიტერატურა
დაბადებული 1909
ქართველი გეოდეზისტები
შრომის წითელი დროშის ორდენის კავალრები
სერჯო მატარელა

სერჯო მატარელა (დ. 23 ივლისი 1941, პალერმო, სიცილია) — იტალიელი იურისტი და პოლიტიკოსი, იტალიის კონსტიტუციური სასამართლოს წევრი (2011–2015), იტალიის პრეზიდენტი 2015 წლის 3 თებერვლიდან.
სხვადასხვა დროს ეკავა თავდაცვის, განათლების, პარლამენტის საკითხთა მინისტრის თანამდებობები. იყო პრემიერ-მინისტრის მოადგილე. 1983–2008 წლებში იყო დეპუტატთა პალატის IX–XV მოწვევების დეპუტატი. 2011 წლის 11 ოქტომბრიდან იტალიის პარლამენტმა აირჩია საკონსტიტუციო სასამართოს წევრად.
რესურსები ინტერნეტში
პრეზიდენტის პროფილი პარლამენტის საიტზე
იტალიის პრეზიდენტები
დაბადებული 23 ივლისი
დაბადებული 1941
ბენასაუ

ბენასაუ — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 9 კმ². მოსახლეობა — 156 კაცი (2020 წ.).
იხილეთ აგრეთვე
ალიკანტეს მუნიციპალიტეტები
რესურსები ინტერნეტში
ბენასაუს მუნიციპალიტეტის ოფიციალური საიტი
სქოლიო
ალიკანტეს მუნიციპალიტეტები
Camponotus sericeus

Camponotus sericeus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus